
Τετάρτη, 30 Σεπτεμβρίου 2026

ΔΕΛΤΙΟ ΤΥΠΟΥ

Εντοπισμός 35 και 25 αλλοδαπών στους Καλούς Λιμένες – Αδυναμία προσέγγισης Ε/Γ-Ο/Γ πλοίου στα Αντικύθηρα – Διακομιδές ασθενών

	
	Τις απογευματινές ώρες χθες, ενημερώθηκε η Λιμενική Αρχή των Καλών Λιμένων για την ύπαρξη αλλοδαπών στην παραλία «ΣΑΛΑΜΙΑΣ» του δήμου Γόρτυνας. Στο σημείο μετέβησαν στελέχη Λ.Σ.-ΕΛ.ΑΚΤ., όπου εντόπισαν 35 αλλοδαπούς (30 άνδρες και 5 γυναίκες), οι οποίοι μεταφέρθηκαν συνοδεία στελεχών του Κεντρικού Λιμεναρχείου Ηρακλείου στο λιμάνι του Ηρακλείου. Προανάκριση διενεργείται από το Κεντρικό Λιμεναρχείο Ηρακλείου.

Επίσης,
Τις πρωινές ώρες σήμερα, ενημερώθηκε η Λιμενική Αρχή των Καλών Λιμένων για την ύπαρξη αλλοδαπών στην παραλία «ΠΕΤΡΑΚΗΣ» του δήμου Γόρτυνας. Στο σημείο μετέβησαν στελέχη Λ.Σ.-ΕΛ.ΑΚΤ., όπου εντόπισαν 25 αλλοδαπούς (22 άνδρες, 1 γυναίκα και 2 ανήλικους), οι οποίοι μεταφέρθηκαν συνοδεία στελεχών του Κεντρικού Λιμεναρχείου Ηρακλείου στο λιμάνι του Ηρακλείου. Προανάκριση διενεργείται από το Κεντρικό Λιμεναρχείο Ηρακλείου.

*****

Τις πρωινές ώρες σήμερα, ενημερώθηκε η Λιμενική Αρχή των Κυθήρων για την αδυναμία προσέγγισης του επιβατηγού-οχηματαγωγού (Ε/Γ-Ο/Γ) πλοίου «ΑΚΟΥΑ ΤΖΙΟΥΕΛ» Ν.Π. 11045 στο λιμάνι των Αντικυθήρων, λόγω δυσμενών καιρικών συνθηκών, κατά την εκτέλεση του εγκεκριμένου δρομολογίου Γύθειο-Κύθηρα-Αντικύθηρα-Κίσσαμος. Το «ΑΚΟΥΑ ΤΖΙΟΥΕΛ» συνέχισε το προγραμματισμένο δρομολόγιό του για το λιμάνι Κισσάμου. Στο πλοίο δεν ανέμεναν επιβάτες προς αποβίβαση και στο λιμάνι των Αντικυθήρων δεν ανέμεναν επιβάτες προς επιβίβαση.

*****

Με μέριμνα του Κέντρου Επιχειρήσεων του Λιμενικού Σώματος – Ελληνικής Ακτοφυλακής πραγματοποιήθηκαν οι παρακάτω διακομιδές ασθενών, οι οποίοι έχρηζαν άμεσης νοσοκομειακής περίθαλψης:
-37χρονου, από το λιμάνι της Αλοννήσου στο λιμάνι του Βόλου, με το Ε/Π-Τ/Ρ «ΑΞΙΟΝ ΕΣΤΙ» Ν. Π. 10001 και 
-14 μηνών βρέφους, από το λιμάνι της Πάτμου στο λιμάνι της Λέρου, με Περιπολικό σκάφος Λ.Σ.-ΕΛ.ΑΚΤ.. 

